钦定古今图书集成/明伦汇编/闺媛典/第373卷 > 《中华古今注》 > 《冠子朵子扇子》
## 钦定古今图书集成/明伦汇编/闺媛典/第373卷 > 《中华古今注》 > 《冠子朵子扇子》

“《冠子》者，秦始皇之制也。”令三妃、九嫔，当暑戴芙蓉冠
子，以碧罗为之，插五色通草苏朵子，披浅黄藂罗衫，
把云母小扇子，靸蹲凤头履以侍从。令宫人当暑戴
黄罗髻，蝉冠子，五花朵子，披浅黄银泥飞云帔，把五
色罗小扇子，靸金泥飞头鞋。至隋帝，于江都宫水精
殿令宫人戴通天百叶冠子，插瑟瑟钿朵，皆垂珠翠，
披紫罗帔把，半月雉尾扇子，靸瑞鸠头履子，谓之“仙
飞。”其后改更寔繁，不可具纪。